CELEX: E2011J0016
Language: fi
Date: 2013-01-28 00:00:00
Title: Tuomioistuimen tuomio, annettu 28 päivänä tammikuuta 2013 , asiassa E-16/11 – EFTAn valvontaviranomainen vastaan Islanti (Talletusten vakuusjärjestelmistä annettu direktiivi 94/19/EY – tulosvelvoite – valtionhallinnon osa – syrjintä)

9.5.2013   
            
            
               FI
            
            
               Euroopan unionin virallinen lehti
            
            
               C 132/11
            
         TUOMIOISTUIMEN TUOMIO,
   annettu 28 päivänä tammikuuta 2013,
   asiassa E-16/11
   EFTAn valvontaviranomainen vastaan Islanti
   (Talletusten vakuusjärjestelmistä annettu direktiivi 94/19/EY – tulosvelvoite – valtionhallinnon osa – syrjintä)
   2013/C 132/06
   Asiassa E-16/11, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että koska Islanti ei ole varmistanut vähimmäiskorvauksen maksamista Icesave-pankin talletusasiakkaille Alankomaissa ja Yhdistyneessä kuningaskunnassa Euroopan talousalueesta tehdyn sopimuksen liitteessä IX olevassa 19a kohdassa tarkoitetun säädöksen (talletusten vakuusjärjestelmistä 30 päivänä toukokuuta 1994 annettu Euroopan parlamentin ja neuvoston direktiivi 94/19/EY) 7 artiklan 1 kohdan mukaisesti saman säädöksen 10 artiklassa vahvistetussa määräajassa, se ei ole noudattanut kyseisestä säädöksestä ja erityisesti sen 3, 4, 7 ja 10 artiklasta ja/tai Euroopan talousalueesta tehdyn sopimuksen 4 artiklasta johtuvia velvoitteitaan. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari sekä tuomarit Páll Hreinsson ja Ola Mestad (ad hoc -tuomari), antoi 28 päivänä tammikuuta 2013 tuomion, jonka tuomiolauselma on seuraava:
   Tuomioistuin
   
               1)
            
            
               hylkää kanteen,
            
         
               2)
            
            
               velvoittaa EFTAn valvontaviranomaisen maksamaan omat oikeudenkäyntikulunsa ja korvaamaan Islannille aiheutuneet oikeudenkäyntikulut,
            
         
               3)
            
            
               velvoittaa Euroopan komission vastaamaan omista oikeudenkäyntikuluistaan.